89 IT-TORTA TA' WIĠI F'raħal twelidu Wiġi tat-Tajjeb kien magħruf minn kull- ħadd. Min-nies tax-xatt, għax kien jiltaqa magħhom fil-għaxijiet fil-ħwienet tax-xorb; min-nies tas-sengħa, għax kien sikwit, wara li tispiċċa il-quddiesa tat-tmienja, imur ilablab issa għand dak il-mastrudaxxa sa kemm idoqq nofs-inhar; mill-bdiewa, għax dilettant tal-kaċċa kien ikollu bilfors iħabbat wiċċu magħhom fi żmien il-passa tal-għasafar. Minn dan jidher li Wiġi ma kienx mitfugħ għax-xogħol. U lanqas kellu għal fejn ikun. Ftit ġonot raba li kien ħallielu missieru kienu jagħtuh biżżejjed renti biex igħaddu m'hux ħazin hu u martu. Masatax jonfoq iż-żejjed. Dan kien jafu hekk tajjeb Wiġi li ħlief mall-kapricec tal-kacċa u ieħor qatt ma fettillu jorbot qalbu. L-ieħor kien li jiekol xi ħaġa tajba. Sikwit kien igħidilha lil martu biex issajjarlu bċiċen stuffat, torot tal-fniek, ravjul, u dan. Arah imbagħad lil Wiġi jagħmel sehmu fi platt, u joħroġ barra mid-dar biex imur jieklu f'xi ħanut. Kienet l-għaxqa ta' Wiġi jara l-min iħares fuq il-platt tiegħu b'sebagħ għajnejn u jisma l-min ipespes: 'ara Wiġi kemm jaf jiekol; dak mhux bħalna, biċċa ħobż biż-żejt tielgħa u olira nieżla'. Wiġi kien daqxejn fanfarun, u fl-istess ħin daqxejn iħobb jinki. L-iżjed li kien imħabbat kien ma' wieħed Pawlu. Qisu kull darba li jiltaqgħu għal ħin l-ikel fil-ħanut, Wiġi kien jibdielu: ''Pawl, x'illestietlek sabiħ, illum, Mari tiegħek 7 Pulifi, minestra Dejjem minestra tiekol int. Ħares, bħal dan għidilha issajjarlek ħalli tkun taf x'inti tiekol'. Pawlu ma kienx iwieġ- bu. Kien jaf li martu, bl-erbagħi soldi li kien jagħtiha ma setgħetx issajjarlu ħilief platt minestra jew l-iżjed platt għaġin- Mill-bqija Pawlu kien jaf x xi jgħid u x'għandu jagħmel meta tiġih id-daqqa. Darba f'nofs inhar, meta wieħed mill-ħwienet tar-raħal kien mimli balla bin-nies, li fosthom kien jinsab Wiġi qiegħed jiekol torta bil-mod il-mod, arah jidħol Pawlu. Daħaqlu Wiġi u qallu: 'M'hemmx għalfejn nistiednek biex tiekol; diġa nafiseb għandek żaqqek mimlija daks għenba. . Din tiegħi, imbagħad, ma hawnx bħalha. Fiha bajd, ġbejniet, arkotta, ġobon, ikkapuljat tal-majjal u minn kull ma titlob is-sengħa tat-tisjir. Alla jbierek din tal-lum x'waħda kienet. Ħallejt nofsha għal-lejla. X'għandna mid-dinja'7 Nieklu tajjeb, biex ingawdu hawnhekk, u nieħdu ħsieb ruħna biex ingawdu fl-otira wkoll. —''Tva, iżda dalwaqt narġa niġi' wieġeb l-ieħor fil-waqt li telaq il-barra. Wara ftit minuti Pawl raġa lura tassew, Kellu f'idu nofs torta daqsiex. ''Kulu' għajjat, iħares lejn naħa uoħira tal-ħanut. ''Min jogħġbu. Torta tajba għall-aħħar, Fiha ġobon, bajd, ġbejniet, arkotta, u x'naf jien. Wiġi għal- limni; mid-dinja m'għandna xejn… hemm, fiha l-ikkapuljat tal-majjal ukoll'. In-nies tal-ħanut kollha bdew jidħqu; kollha kienu xam- mew x'kienet l-affari. Wiġi biss qarras wiċċu, baxxa rasu, qam u raġa qagħad xi darbtejn f'postu, sa kemm fl-aħħar ħareġ il-barra. Baqa sejjer dritt id-dar. —''Fejn hu n-nofs tat-torta 7 ''staqsa lil martu malli wasal. —'X'inti tgħid wieġbitu din miblugħa. —''In-nofs tat-torta li ħallejt għal-lejla… —''Mela m'aħniex hawn. X'ilu li ġie Pawlu jgħidli biex nibgħatlek in-nofs tat-torta l-ħanut. Ma nagħmlux mod li xrobt xi qatra żejda. Eħ Wiġ, l-imbid m'għandekx xi tridu. Ilsien Wiġi żamm. Issa kien sgur li kull ma ħaseb kien Martu ma kellhiex tort talli qaltlu li qaltlu. lanqas kellu tort talli għamel li għamel. Ta' kemm kien inkieh, Pawlu ried jitħallas.